CELEX: 22019D0209
Language: ro
Date: 2017-05-05 00:00:00
Title: Decizia nr. 97/2017 a Comitetului mixt al SEE din 5 mai 2017 de modificare a anexei XIII (Transporturile) la Acordul privind SEE [2019/209]

7.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 36/57
               
            
         DECIZIA NR. 97/2017 A COMITETULUI MIXT AL SEE
         din 5 mai 2017
         de modificare a anexei XIII (Transporturile) la Acordul privind SEE [2019/209]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2016/2337 al Parlamentului European și al Consiliului din 14 decembrie 2016 de abrogare a Regulamentului (CEE) nr. 1192/69 al Consiliului privind standardizarea conturilor întreprinderilor feroviare (1) trebuie încorporat în Acordul privind SEE.
                  
               
                     (2)
                  
                  
                     Regulamentul (UE) 2016/2337 abrogă Regulamentul (CEE) nr. 1192/69 al Consiliului (2), cu excepția dispozițiilor aplicabile standardizării conturilor privind cazurile din clasa IV aflate sub incidența anexei IV la Regulamentul (CEE) nr. 1192/69, care continuă să se aplice până la 31 decembrie 2017. Regulamentul (CEE) nr. 1192/69, care este încorporat în Acordul privind SEE, trebuie, prin urmare, eliminat din Acordul privind SEE, cu efect de la 1 ianuarie 2018.
                  
               
                     (3)
                  
                  
                     După 31 decembrie 2017, Regulamentul (UE) 2016/2337 devine caduc și, în consecință, trebuie eliminat din Acordul privind SEE, cu efect de la 1 ianuarie 2018.
                  
               
                     (4)
                  
                  
                     Prin urmare, anexa XIII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa XIII la Acordul privind SEE se modifică după cum urmează:
            
                        1.
                     
                     
                        După punctul 39 [Regulamentul (CEE) nr. 1192/69 al Consiliului] se introduce următorul punct:
                        
                                    „39a.
                                 
                                 
                                    
                                       32016 R 2337: Regulamentul (UE) 2016/2337 al Parlamentului European și al Consiliului din 14 decembrie 2016 de abrogare a Regulamentului (CEE) nr. 1192/69 al Consiliului privind standardizarea conturilor întreprinderilor feroviare (JO L 354, 23.12.2016, p. 20).”
                                 
                              
                  
                        2.
                     
                     
                        La punctul II din ADAPTĂRILE SECTORIALE, cuvintele „articolul 3 din Regulamentul (CEE) nr. 1192/69” se elimină, cu efect de la 1 ianuarie 2018.
                     
                  
                        3.
                     
                     
                        Textul de la punctele 39 [Regulamentul (CEE) nr. 1192/69 al Consiliului] și 39a [Regulamentul (UE) 2016/2337 al Parlamentului European și al Consiliului] se elimină, cu efect de la 1 ianuarie 2018.
                     
                  
         
            Articolul 2
            Textele Regulamentului (UE) 2016/2337 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 6 mai 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în Suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 5 mai 2017.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 354, 23.12.2016, p. 20.
         
            (2)  JO L 156, 28.6.1969, p. 8.
         
            (*1)  Nu au fost semnalate obligații constituționale.